CELEX: E2016G0003
Language: fi
Date: 2016-06-02 00:00:00
Title: EFTA-valtioiden pysyvän komitean päätös N:o 3/2016/PK, annettu 2 päivänä kesäkuuta 2016, ETA:n ja Norjan rahoitusjärjestelmäviraston tehtävien laajentamisesta [2017/314]

23.2.2017   
            
            
               FI
            
            
               Euroopan unionin virallinen lehti
            
            
               L 45/16
            
         EFTA-VALTIOIDEN PYSYVÄN KOMITEAN PÄÄTÖS N:o 3/2016/PK,
   annettu 2 päivänä kesäkuuta 2016,
   ETA:n ja Norjan rahoitusjärjestelmäviraston tehtävien laajentamisesta [2017/314]
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’,
   ottaa huomioon ETA:n ja Norjan rahoitusjärjestelmäviraston perustamisesta 5 päivänä helmikuuta 2004 tehdyn EFTA-valtioiden pysyvän komitean päätöksen N:o 1/2004/PK,
   ottaa huomioon Euroopan unionin sekä Islannin, Liechtensteinin ruhtinaskunnan ja Norjan kuningaskunnan sopimuksen vuosia 2014–2021 koskevasta ETA:n rahoitusjärjestelmästä,
   ottaa huomioon ETA:n rahoitusjärjestelmää (2014–2021) koskevan pöytäkirjan 38 c, joka on sisällytetty ETA-sopimukseen edellä mainitulla Euroopan unionin sekä Islannin, Liechtensteinin ruhtinaskunnan ja Norjan kuningaskunnan välisellä sopimuksella vuosia 2014–2021 koskevasta ETA:n rahoitusjärjestelmästä,
   ottaa huomioon Norjan kuningaskunnan ja Euroopan unionin sopimuksen Norjan rahoitusjärjestelmästä vuosiksi 2014–2021,
   palauttaa mieleen, että EFTA-valtioiden pysyvän komitean päätöksen N:o 1/2004/PK 1 artiklan 1 kohdassa ETA:n ja Norjan rahoitusjärjestelmävirastolle annetaan valtuudet hallinnoida ainoastaan vuosia 2004–2009 koskevia rahoitusjärjestelmiä ja että EFTA-valtioiden pysyvän komitean 9 päivänä joulukuuta 2010 antaman päätöksen N:o 6/2010/PK 1 artiklan 1 kohdassa laajennetaan mainitun viraston valtuuksia ainoastaan vuosia 2009–2014 koskevien rahoitusjärjestelmien hallinnoimiseksi,
   ottaa huomioon sihteeristön tarpeen vuosia 2014–2021 koskevien ETA:n ja Norjan rahoitusjärjestelmien hallinnoimiseksi,
   ON PÄÄTTÄNYT SEURAAVAA:
   1 artikla
   1.   EFTA-valtioiden pysyvän komitean päätöksellä N:o 1/2004/PK perustetun ETA:n ja Norjan rahoitusjärjestelmäviraston lisätehtäväksi annetaan toimiminen sihteeristönä, joka avustaa vuosia 2014–2021 koskevan ETA:n rahoitusjärjestelmän ja vuosia 2014–2021 koskevan Norjan rahoitusjärjestelmän hallinnoinnissa.
   2.   Virasto raportoi ETA:n rahoitusjärjestelmän komitealle vuosia 2014–2021 koskevaan ETA:n rahoitusjärjestelmään liittyvistä kysymyksistä.
   3.   Virasto raportoi Norjan ulkoasiainministeriölle vuosia 2014–2021 koskevaan Norjan rahoitusjärjestelmään liittyvistä kysymyksistä.
   2 artikla
   Tämä päätös tulee voimaan päivänä, jona säädös ETA:n rahoitusjärjestelmän perustamisesta vuosiksi 2014–2021 tulee voimaan tai josta alkaen sitä sovelletaan väliaikaisesti.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 2 päivänä kesäkuuta 2016.
      
         
            EFTA-valtioiden pysyvän komitean puolesta
         
         Kurt JÄGER
         
            Puheenjohtaja
         
         Kristinn F. ÁRNASON
         
            Pääsihteeri